钦定古今图书集成/明伦汇编/氏族典/第411卷 > 《廖用贤尚友录》 > 杜龛
## 钦定古今图书集成/明伦汇编/氏族典/第411卷 > 《廖用贤尚友录》 > 杜龛

按《梁书杜崱传》：“龛，崱第二兄岑之子。太清中，与诸父
同归世祖。世祖以为持节、忠武将军、郧州刺史，迁太
府卿。随王僧辩追景至石头，与众军奋击，大破景。景
东奔，论功为最，授平东将军。承圣二年，除南豫州刺
史。会陈霸先袭陷京师，执王僧辩杀之。龛，僧辩之婿
也，为吴兴太守，以霸先既非贵素，兵又猥杂，在军府”
日，都不以霸先经心，及为本郡，每以法绳其宗门，霸
先衔之切齿。及僧辩败，霸先遣将周文育讨龛，龛令
从弟北叟出距，为文育所破，走义兴，霸先亲率众围
之。会齐将柳达摩等袭京师，霸先遂与齐人连和。龛
闻齐兵还，乃降，遂遇害。